U skladu sa Uredbom o načinu i postupku ostvarivanja saradnje organa državne uprave i nevladinih organizacija (“Sl.list CG”, br.7/2012), Ministarstvo rada i socijalnog staranja **upućuje**

**JAVNI POZIV**

**nevladinim organizacijama za predlaganje pet kandidata za članove Savjeta za brigu o licima sa invaliditetom**

Ministarstvo rada i socijalnog staranja poziva nevladine organizacije koje se bave pitanjima iz oblasti koja se odnose na lica sa invaliditetom da učestvuju u procesu izbora pet kandidata za članove Savjeta za brigu o licima sa invaliditetom

**Za člana radne grupe nevladina organizacija može da predloži samo jednog kandidata.**

**Nevladina organizacija može da predloži kandidata za člana radne grupe ako:**

- je upisana u registar nevladinih organizacija prije objavljivanja javnog poziva;

- u aktu o osnivanju i statutu ima utvrđene djelatnosti i ciljeve u oblastima koje se odnose na lica sa invaliditetom;

- je u prethodnoj godini realizovala najmanje jedan projekat ili aktivnost koja se odnosi na lica sa invaliditetom;

- je predala poreskom organu prijavu za prethodnu fiskalnu godinu (bilans stanja i bilans uspjeha);

- više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kandidat nevladine organizacije za člana radne grupe može biti lice koje:**

-  je crnogorski državljanin, sa prebivalištem u Crnoj Gori;

-  posjeduje iskustvo u vezi sa pitanjima koja se odnose na lica sa invaliditetom;

- nije član organa političke partije, javni funkcioner, državni službenik, odnosno namještenik.

**Nevladina organizacija uz predlog kandidata za člana radnog tijela, dužna je da dostavi:**

- kopiju rješenja o upisu u registar nevladinih organizacija;

- kopije akta o osnivanju i statuta;

- pregled realizovanih projekata i aktivnosti u prethodnoj godini koja se odnosi na lica sa invaliditetom;

- kopiju potvrde o podnesenoj poreskoj prijavi za  prethodnu godinu;

- izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Nevladina organizacija dostavlja i:**

- fotokopiju lične karte ili drugog dokumenta na osnovu kojeg se utvrđuje identitet kandidata za člana Savjeta;

- biografiju kandidata, sa podacima o iskustvu koja se odnosi na lica sa invaliditetom;

- izjavu kandidata da nije član organa političke partije, javni funkcioner, rukovodeće lice ili državni službenik, odnosno namještenik;

 - izjavu kandidata da prihvata kandidaturu za člana Savjeta.

**Rok za dostavljanje predloga je osam dana od dana objavljivanja javnog poziva na internet stranici Ministarstva rada i socijalnog staranja i portalu e-uprave.**

Predlaganje kandidata sa dokumentacijom dostavlja **se isključivo lično na arhivi**:

**MINISTARSTVO RADA I SOCIJALNOG STARANJA**

**Rimski trg broj 46**

**81000 Podgorica**

**sa napomenom „predlaganje kandidata za članove radne grupe“.**

***Predlog kandidata za člana radne grupe biće razmatran samo ako je dostavljen uz svu potrebnu dokumentaciju, u naznačenom roku.***

Broj:

Podgorica, 14.06.2013. godine

**M I N I S T A R**

**mr Predrag Bošković**